«Brangelina»-datter vil bli kalt John
Superparet Angelina Jolie (39) og Brad Pitt (51) har seks barn sammen, og ungene blir gjerne med foreldrene på premierefest. Da mamma Jolies regidebut «Unbroken» hadde amerikansk premiere i midten av desember, strålte Brad Pitt på den røde løperen sammen med Maddox (13), Pax (11) og Shiloh (8). Alle barna var kledd i stilige, svarte dresser for anledningen. Shiloh velger altså dress fremfor kjole i festsammenheng, noe som i utgangspunktet ikke er spesielt uvanlig - men nå melder The Telegraph at åtteåringen har ytret et spesielt navneønske overfor foreldrene sine.Ifølge den The Telegraph blir Shilohs navneønske både respektert og opprettholdt av hele familien. Den blonde åtteåringen har sverget til gutteaktig stil en god stund allerede, noe Angelina Jolie selv nevnte i et intervju med Vanity Fair for fire år siden. - Hun har lyst til å være en gutt, så vi ble nødt til å klippe håret hennes kort. Shiloh liker å ha på seg gutteklær, og hun tror hun er som brødrene sine, sa skuespilleren den gangen. Brad og Angelina kan for øvrig feire sin første jul som ektepar om få dager - i slutten av august ble paret mann og kone under en seremoni i Nice.
Åtte år gamle Shiloh har gitt stjerneforeldrene klar beskjed: Heretter heter hun John.